
SPECIJALISTIČKI STUDIJ “VETERINARSKA MEDICINA I JAVNO ZDRAVSTVO” 

Konkurs za upis studenata u prvu godinu specijalističkog studija na Veterinarskom fakultetu otvara se 24.8.2026. godine i traje do 30.9.2026. godine. Prijave se vrše online putem informacionog sistema eUNSA https://upisi.unsa.ba/#/landing/, gdje je potrebno izvršiti registraciju, te slijediti upute popunjavanja podataka i prilaganja potrebne dokumentacije. Tokom prijave Fakultet provodi verifikaciju kompletne dokumentacija i provjeru ispunjavanja uvijeta za upis, te obavještava kandidata o eventulanim nedostacima prijave, koje je moguće dopuniti sve do kraja prijavnog roka (30.9.2026. godine do 16.00). Pri prijavi se kandidat opredjeljuje za smjer po prvom izboru, sa mogučnošću odabira smjera drugog i trećeg izbora. Ukoliko kandidat ispunjava uvjete, te ukoliko upisna kvota smjera nije popunjenjena uvažava se prvi izbor kandidata. Ukoliko na smjeru ima više prijavljenih kandidata od upisne kvote, izvršit će se selekcija prema unaprijed utvrđenim kriterijima. 
Preliminarna rang lista prijavljenih kandidata će biti objavljena na web stranici Fakulteta 1.10.2026. godine, a od tada teče rok za prigovore i njihovo razmatranje. Konačna rang lista će biti objavljena 6.10.2026. godine, od kada teče rok za upis o čemu su instrukcije date posebno.

Uvjeti za učešće na Konkursu za prijavu i upis na specijalistički studij

1. Pravo učešća na Kokursu pod jednakim uvjetima imaju:
· državljani Bosne i Hercegovine i strani državljani sa završenim odgovarajućim ciklusom studija u Bosni i Hercegovini koji se vrednuje sa najmanje 300 (E)CTS studijskih bodova;
· kandidati koji su završili studij po predbolonjskim nastavnim planovima i programima u Bosni i Hercegovini, a koji se u utvrđenom postupku ekvivalencije izjednačava sa drugim ciklusom univerzitetskog obrazovanja, odnosno integriranim akademskim studijem, 
· kandidati koji su studij odnosno predbolonjski studij završili izvan Bosne i Hercegovine, a za koje je nakon postupka priznavanja odnosno ekvivalencije utvrđeno da imaju završeno adekvatno obrazovanje za nastavak školovanja.

2. Selekcija kandidata za upis na studijski program
Utvrđivanje jedinstvene rang liste svih prijavljenih kandidata vršit će se na osnovu prosječne ocjene koju su kandidati ostvarili po završetku studija. Potrebno je poznavanje engleskog jezika na nivou (minimalno B1) koji omogućava komunikaciju i praćenje naučne literature i nastave.

3. Prijava na Konkurs za upis u prvu godinu specijalističkog studija treba sadržavati: 
· Prijava preko https://upisi.unsa.ba/#/landing/,  sa obaveznom naznakom smjera i sljedeće dokumente kao priloge:
· [bookmark: _GoBack]diploma i dodatak diplomi (za studente koji su završili bolonjski studij) o prethodno završenom studiju u BiH odnosno priznata diploma za kandidate koji prethodni studij nisu završili u BiH (Napomena: studenti koji su završili studij u BiH mogu do izdavanja diplome i dodatka diplomi priložiti uvjerenje o završenom prethodnom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu. Studenti koji su prethodno visokoškolsko obrazovanje stekli izvan BiH a čiji su dokumenti u postupku priznavanja mogu priložiti potvrdu kao dokaz da je priznavanje u toku. Više informacija o postupku priznavanja inostranih visokoškolskih diploma možete naći na https://www.unsa.ba/studij/administracija/priznavanje-ivk), 
· izvod iz matične knjige rođenih, 
· uvjerenje o državljanstvu, 
· druge relevantne dokumente (biografiju, bibliografiju, dokaz o poznavanju engleskog jezika, nagrade i priznanja)
